দুর্দান্ত পারফরম্যান্স, কটিফ কাপে তৃতীয় হয়েও পুরস্কার পেল ভারতের মহিলা ফুটবল দল | Indian women's football team got special trophy in COTIF Cup for their performance - Bengali Mykhel
» দুর্দান্ত পারফরম্যান্স, কটিফ কাপে তৃতীয় হয়েও পুরস্কার পেল ভারতের মহিলা ফুটবল দল
দুর্দান্ত পারফরম্যান্স, কটিফ কাপে তৃতীয় হয়েও পুরস্কার পেল ভারতের মহিলা ফুটবল দল
Published: Monday, August 12, 2019, 18:01 [IST]
কটিফ কাপে তৃতীয় হয়েও পুরস্কার পেল ভারতের মহিলা ফুটবল দল। দুর্দান্ত পারফরম্যান্সের জন্য তাদের এই বিশেষ পুরস্কার দিয়েছে উদ্যোক্তারা।
২৮ জুলাই থেকে ৮ অগাস্ট পর্যন্ত স্পেনে অনুষ্ঠিত হয় কটিফ কাপ। এই টুর্নামেন্ট চারটি ম্যাচ খেলে ভারতের মহিলা ফুটবল দল। স্পেনের প্রথম সারির ক্লাব ভিল্লারিয়াল ও সে দেশের অনূর্ধ্ব ১৯ দলের বিরুদ্ধে ০-২ গোলে হারে ভারত। কিন্তু দুই ম্যাচেই লড়াই হয় কাঁটায় কাঁটায়।
যদিও হেরে গিয়ে দমে যাননি ভারতের মহিলা ফুটবল দলের খেলোয়াড়েরা। বরং তেড়েফুঁড়ে ওঠেন তাঁরা। অপেক্ষাকৃত বেশি শক্তিশালী বলিভিয়াকে ৭-০ ও মাউরিটানিয়াকে ৩-১ গোলে হারিয়ে কটিফ কাপে তৃতীয় হয় ওমেন ইন ব্লু। চ্যাম্পিয়ন কিংবা রানার্স না হলেও গোটা টুর্নামেন্ট জুড়ে ভারতের মহিলা ফুটবল দল যে পারফরম্যান্স দিয়েছে, তাতে মুগ্ধ কটিফ কাপ কতৃপক্ষ।
ভারতীয় ফুটবলের এমন উন্নতি দেখেও খুশি হয়েছেন উদ্যোক্তারা। স্বীকার করেছেন, গত এক বছরে ভারতের মহিলা ফুটবল দলে উল্লেখযোগ্য পরিবর্তন নজরে পড়েছে। এই দল আগামী দিনে আরও ভাল ফল করবে বলে বিশ্বাস করেন কোচ মায়মল রকি।
More COTIF CUP 2019 News
কটিফ কাপে বলিভিয়াকে হারল ভারতের মহিলা ফুটবল দল
Read more about: cotif cup 2019 india women football কটিফ কাপ ২০১৯ ভারত মহিলা দল ফুটবল